open-index/open-wikipedia-markdown huggingface dataset:
Tuulikki Pietilä

**Ida Helmi Tuulikki Pietilä** (18. veebruar 1917 Seattle, Ameerika Ühendriigid – 23. veebruar 2009 Helsingi, Soome) oli soome graafik ja professor. Ta oli Soome graafika üks mõjukamaid tegelasi ja tema loomingut on näidatud arvukatel kunstinäitustel. Ta töötas aastaid Helsingi kunstiakadeemias õppejõuna ning koolitas hiljem graafikuid ja kirjutas graafikakäsiraamatuid.

Aastatel 1956–2001 oli ta Tove Janssoni elukaaslane.

Arhitekt Reima Pietilä oli tema vend.

## Viited
Ado Jalakas

**Ado Jalakas** (sündinud 14. jaanuaril 1938 Veltsa vald, Mihkli kihelkond, Läänemaa) on endine Eesti maadleja.

Lõpetas 1956. aastal Tallinna Mäetehnikumi ja 1967. aastal Tihemetsa Põllumajanduse Mehhaniseerimise Tehnikumi. 

On alates 1992. aastast olnud talupidaja Koonga vallas (praegu Lääneranna vallas) Pärnu maakonnas.

## Sportlasena
Sportima hakkas Tarva 7-klassilises Koolis, harrastas kergejõustikku. Maadlustreeninguid alustas 1952. aastal Boris Sülluste suunamisel, 1961. aastal jätkas Tallinna Kalevis Arvo Mõttuse juhendamisel. 

Ta tuli aastatel 1954–1958 Kreeka-Rooma ja vabamaadluses kuus korda Eesti NSV noorte meistriks. Tuli kaks korda vaba- (1959 ja 1961) ning kolm korda sambomaadluses (1960–1962) Eesti NSV meistriks. 

Olles ajateenistuses Nõukogude sõjaväes, tuli 1958. aastal vabamaadluses Läti NSV meistriks ja sai sambomaadluses hõbemedali. Võitis 1962. aastal Balti NSV-de meistrivõistlustel kuldmedali. 

Tuli 1956. aastal vabamaadluse poolraskekaalus NSV Liidu noortemeistriks. Sai Nõukogude sõjaväe meistrivõistlustel vabamaadluses 1959. aastal ja sambomaadluses 1960. aastal kuldmedali. Sai vabamaadluses 1966. aastal NSV Liidu maaspordiühingute meistrivõistlustel pronksmedali. 

## Tunnustus
*1958 NSV Liidu meistersportlane vabamaadluses
*1961 NSV Liidu meistersportlane sambomaadluses

## Välislingid
*
Ryan Reaves

**Ryan Reaves** (sündinud 20. jaanuaril 1987 Winnipegis) on Kanada jäähokimängija, kes mängib NHL-i klubis Toronto Maple Leafs ründajana paremäärel.

Aastatel 2004–2007 mängis ta Western Hockey League'i klubis Brandon Wheat Kings.

2005. aastal valis St. Louis Blues ta NHL-i ''draft''is 156. valikuna. Aastatel 2007–2010 mängis ta American Hockey League'i klubis Peoria Rivermen. Bluesi meeskonnas debüteeris Reaves NHL-is 11. oktoobril 2010 mängus Anaheim Ducksi vastu. Esimese värava lõi ta liigas 12. jaanuaril 2011, kui kohtuti taas Ducksiga. Hooajal 2011–12 sai ta Bluesi põhikoosseisu liikmeks.

2017. aasta juunis kaubeldi ta Pittsburgh Penguinsi, kust ta siirdus 2018. aasta veebruaris Vegas Golden Knightsi. Hooajal 2017–18 jõudis ta Golden Knightsiga Stanley karika finaali, kus kaotati Washington Capitalsile. Reaves lõi värava finaalseeria esimeses mängus, mis oli seerias ainus mäng, mille Golden Knights võitis.

2021. aasta juulis siirdus Reaves New York Rangersisse. 2022. aasta oktoobris kaubeldi Reaves pärast 12 mitteresultatiivset mängu Minnesota Wildi.

2023. aasta juulis sõlmis ta üheaastase leping Toronto Maple Leafsiga.

## Viited

## Välislingid
* Ryan Reaves NHL.com lehel
* Ryan Reaves hockeydb.com lehel
Tõnu Lume

**Tõnu Lume** (sündinud 2. märtsil 1944 Tallinnas) on Eesti endine maadleja, treener, spordijuht ja näitleja.

Ta lõpetas 1962. aastal Tallinna 22. Keskkooli ja 1968. aastal Tallinna Polütehnilise Instituudi laevaehitusinsenerina.

Töötas aastatel 1968–1974 Tallinna Polütehnilise Instituudi arvutuskeskuses grupijuhina, 1974–1992 Põllumajandusministeeriumi arvutuskeskuse asedirektorina ja 1993 AS Pauligis, oli 1994–2007 AS Abestocki tegevdirektor, alates 2007. aastast nõunik.

## Sportlasena
Sportima hakkas 1956. aastal koolis. Alates 1959. aastast harrastas sambo- ja vabamaadlust Vladimir Mahhovi, Arnold Väli ja Sergei Kaškini juhendamisel. Tuli 1963–1970 üheksa korda sambomaadluses Eesti NSV meistriks ning sai vabamaadluses Eesti NSV meistrivõistlustel 1966. aastal hõbe- ja 1967. aastal pronksmedali. 

Võitis aastatel 1965 ja 1970 Balti NSV-de meistrivõistlustel kuldmedali. 

## Treeneri ja sporditegelasena
Oli aastatel 1990–1994 Eesti Spordi Keskliidu aseesimees, 1992–2014 Eesti Olümpiakomitee liige ja 2008–2016 Eesti Olümpiakomitee esindajate kogu liige. Juhtis 1992. aasta suveolümpiamängudel Eesti delegatsiooni ning 2000. ja 2004. aasta suveolümpiamängudel Eesti judomeeskonda. 

Kuulus 1966–1972 Eesti NSV Samboföderatsiooni presiidiumi, oli 1972–1975 nii Eesti NSV Džuudo- kui ka Samboföderatsiooni esimees, 1975–1978 aseesimees ning 1978–2005 Eesti NSV Džuudoföderatsiooni/ Eesti Judoliidu president. 

Oli Eesti Olümpiakomitee judotreenerite kutsekomisjoni esimees, tegutsenud ka kohtunikuna (sai 1968. aastal vabariiklik kategooria). 

## Filminäitlejana
Ta on mänginud näitlejana üheksas filmis, sealhulgas:
*1984 peaosa Georg Lurichi elu käsitlevas filmis "Lurich"
*1986 "Sajandi võidusõit" (*Gonka veka*; Mosfilm; radist)
*1987 "Keskea rõõmud" (naaber hotellis)

## Teoseid
* "Eesti judo 40". Kaasautor; koostanud Tiit Lääne. Tallinn 2010

## Tunnustus
*1965 NSV Liidu meistersportlane
*2001 riiklik spordipreemia
*2005 Eesti Judoliidu aupresident
*2005 Paul Kerese ausa mängu auhind "Suur Mõõk"
*2006 Valgetähe V klassi teenetemärk
*2014 Eesti Olümpiakomitee auliige
*2015 Eesti Olümpiakomitee teenetemärk

## Viited

## Kirjandus
*Allar Viivik. "Kes oleks vääriline mängima Lurichit?". Õhtuleht, 19. aprill 2003 
*"Eesti judo 40". Koostanud Tiit Lääne. Tallinn 2010. Lk 114–119

## Välislingid
*
*Eesti Filmi Andmebaas
*IMDb
Kriminaalhooldus

**Kriminaalhooldus** on riigi järelevalve all tingimisi vabastatud kriminaalkurjategija taasühiskonnastamine.

## Eestis
Eesti kaasaegne kriminaalhooldussüsteem rakendus 1. mail 1998. Kriminaalhoolduse põhieesmärk on muuta ühiskond turvalisemaks, rakendades vangistuse asemel teisi variante. Selline eesmärk tugineb eeldusele, et kuriteo sooritanud inimese võib jätta vabadusse, kui lisaks järelevalvele tema üle tehakse ka tööd tema kuritegeliku käitumise muutmiseks. Kriminaalhooldustöö koosneb seega kahest poolest: järelevalvest ja taasühiskonnastavatest tegevustest. Need meetmed aitavad vähendada korduvkuritegevust ja sedakaudu suurendada ühiskonna turvalisust.
Kriminaalhooldusametniku töö on selgitada välja uue kuriteo toimepanemise riskid ning koos hooldusalusega kavandada ja ellu viia tegevused, mis aitavad vältida uut kuritegu ning soodustavad süüdimõistetu iseseisvat ja seaduskuulekat toimetulekut.

Karistusseadustiku kohaselt peab kriminaalhooldusalune täitma järgmisi nõudeid:
*elama kohtu määratud alalises elukohas;
*ilmuma kriminaalhooldaja määratud ajavahemike järel kriminaalhooldusosakonda registreerimisele;
*alluma kriminaalhooldaja kontrollile oma elukohas ning esitama talle andmeid oma kohustuste täitmise ja elatusvahendite kohta;
*saama kriminaalhooldusametnikult loa lahkuda elukohast Eesti territooriumi piires kauemaks kui viieteistkümneks päevaks;
*taotlema kriminaalhooldusametnikult luba elu-, töö- või õppimiskoha vahetamiseks;
*saama kriminaalhooldusametnikult loa lahkuda Eesti territooriumilt ja viibida väljaspool Eesti territooriumi.

Kohus võib isikule katseajaks määrata lisakohustusi:
*heastama kuriteoga tekitatud kahju kohtu määratud ajaks;
*mitte tarvitama alkoholi;
*mitte omama või tarvitama narkootilisi või psühhotroopseid aineid;
*mitte omama, kandma ja kasutama relva;
*otsima endale töökoha, omandama üldhariduse või eriala kohtu määratud tähtajaks;
*alluma ettenähtud ravile, kui ta on selleks eelnevalt nõusoleku andnud;
*täitma ülalpidamiskohustust;
*mitte viibima kohtu määratud paikades ega suhtlema kohtu määratud isikutega;
*osalema sotsiaalprogrammis;
*alluma elektroonilisele valvele, kui ta on selleks eelnevalt nõusoleku andnud.
Kui inimene katseaja nõudeid rikub, teeb kriminaalhooldaja hoiatuse või koostab ettekande kohtule. Kohus otsustab katseaja tingimuste muutmise või muutmata jätmise. Kohus võib pöörata karistuse täitmisele ehk saata isiku vanglasse, pikendada katseaega või määrata uusi täiendavaid kohustusi.

## Välislingid
*Kriminaalhooldusest Eesti Vabariigi vanglate lehel
*Kriminaalhoolduse seadus
Peeter Metsar

**Peeter Metsar** (15. aprill 1940 Narva – 16. detsember 2003 Tallinn) oli eesti korvpallur.

Ta lõpetas 1965. aastal Tallinna Pedagoogilise Instituudi kehakultuuriteaduskonna. Peeter Metsari pikkus oli 190&nbsp;cm, tema treenerid olid Märt Sepik ja Heino Krevald. 

Peeter Metsar võitis NSV Liidu koolinoorte spartakiaadil 1957. ja 1958. aastal Eesti võistkonna koosseisus pronksmedali. Ta mängis aastatel 1959–1971 Eesti korvpallikoondises ja 1963–1972 NSV Liidu meistrivõistlustel Tartu Kalevi (Eesti esindusmeeskond) koosseisus, kellega võitis mitu 6. kohta. NSV Liidu rahvaste spartakiaadil 1967. aastal sai ta Eesti meeskonnaga hõbemedali, 1969. aastal tuli NSV Liidu ametiühingute meistriks, meistersportlaseks sai 1961. aastal.

Peeter Metsar tuli Eesti meistriks kolmel korral, lisaks võitis viiel korral hõbemedali. Ta oli ka Eesti meister käsipallis (1960). Hiljem osales ta kahel korral veteranide maailmamängudel, saavutades kahel korral 2. koha. Juhendas "Ehitaja" ja "Standardi" korvpallimeeskondasid ning tuli treenerina neljal korral Eesti meistriks.

Lisaks töötas Metsar Tallinna Merekoolis kehalise kasvatuse õpetajana, oli Tallinna Pedagoogilises Instituudis õppejõud (1967-1973) ning aastaid mööblivabrikus Standard peainseneri asetäitja ohutustehnika alal.

## Viited

## Välislingid
* Peeter Metsar, šarž Eesti Spordi- ja Olümpiamuuseum
* Peeter Metsar – korvpalli Meistriliigas
Tairi Rõõm

**Tairi Rõõm** (sündinud 15. veebruaril 1972 Tallinnas) on eesti majandusteadlane ja professor. 

## Haridus
Ta omandas bakalaureusekraadi rahvusvahelise majanduse alal Tartu Ülikoolis 1994, magistrikraadi rahvusvahelise majanduse ja rahanduse alal Brandeisi Ülikoolis USAs 1998 ning majandusteaduse doktori kraadi Boston College'is USAs 2004 väitekirjaga "Essays on Labor Markets and Empirical Finance" (juhendaja Peter Ireland).

## Teenistus
Tairi Rõõm töötab Eesti Pangas aastast 2002, alates 2011. aastast on ta rahapoliitika ja majandusuuringute osakonnas majandusuuringute allosakonna juhataja.

Ta oli Eesti Erastamisagentuuri haldusüksuse spetsialist 1993–1994; Boston College'i uurimisassistent ja lektor 1998-2001; Federal Reserve Bank of Boston'i uurimisassistent 2000 ja Estonian Business Schooli külalisõppejõud 2002-2004.

Töötab Tallinna Tehnikaülikoolis aastast 2008: rahanduse ja majandusteooria instituudi erakorraline dotsent 2008–2010, külalisprofessor 2010–2016; majandusanalüüsi ja rahanduse instituudi külalisprofessor 2017–2018 ning kaasatud professor 2018–…

## Teadustöö põhisuunad
Majandusteadus, tööturg, ökonomeetrika, töö-ökonoomika.

## Viited

## Välislingid
*Tairi Rõõm Eesti Teadusinfosüsteemis
*Tairi Rõõmu publikatsioone
Young Thug

**Jeffery Lamar Williams** (tuntud kui **Young Thug**; sündinud 16. augustil 1991) on Ameerika Ühendriikide räppar, laulja ja laulukirjutaja.
Keloid

**Keloid**, tuntud ka kui **armkasvaja**,  on arm, mis ulatub üle algse haava servade. Keloid moodustub haava parandava kollageeni liigtootmise mõjul. 

Keloidid on tunduvalt rohkem levinud Aafrikas, Aasias ja Lõuna-Ameerikas kui Euroopas ja Põhja-Ameerikas. Alla kümneaastaste laste hulgas on keloidid vähe levinud.

## Viited
Säilenõtkus

**Säilenõtkus** (ka **psühholoogiline vastupidavus, vaimne vastupidavus**, **resilientsus**) tähistab psühholoogias kriisitaluvust, kohanemisvõimet ja toimetulekut pingelistes ja rasketes olukordades. 

## Viited
Deutsch-Griffen

**Deutsch-Griffen** (sloveeni: *Slovenj Grebinj*) on omavalitsus Austria Kärnteni liidumaa Sankt Veit an der Glani ringkonnas.

Deutsch-Griffen asub Kärnteni põhjaosas, umbes 30 km Klagenfurtist loodes. See asub Nocki mägede idaosas, Gurki jõe vasakpoolse lisajõe Griffnerbachi oja orus. Omavalitsusala ulatub Gurkist Steiermargi liidumaa piirini põhjas. Põhjaservas on hõredalt asustatud ala piki Paalbachi, mis on ülejäänud omavalitsusest ära lõigatud ja sinna pääseb ainult väga suure ringiga. Seetõttu peetakse seda kohapeal Flattnitzi platoo juurde kuuluvaks, mis on osa naaberomavalitsusest Glödnitzist. Läänes külgneb Deutsch-Griffen Albeckiga Feldkircheni ringkonnas.

## Ajalugu

Paikkonda Kärnteni margis nimega *Grivinne* mainiti juba 927. aasta dokumendis. 1043. aastal kinkis krahvinna Hemma von Gurk sellele alale kabeli, tänapäevane Püha Jaakobuse kihelkonnakirik, mis läks 1157. aastal Gurki piiskopkonnale. Romaani stiilis hoone ehitati 15. sajandil ümber kindluskirikuks, kui see oli Osmanite sõdade ajal külaelanikele varjupaigaks.

Tänapäevane omavalitsus tekkis 1850. aastal. Hiljem nimetati see *Deutsch*-Griffeniks, et eristada seda Griffenist Völkermarkti ringkonnas. 1973. aasta haldusreformi käigus liideti see koos Glödnitzi ja Weitensfeldiga suureks omavalitsuseks, kuid taasiseseisvus pärast kohalikku referendumit 1991. aastal.

## Sõpruslinn

* Utenbach, Apolda osa, Saksamaa, aastast 1993

## Viited
Frauenstein (Kärnten)

**Frauenstein** (sloveeni: *Ženji Kamen*) on vald Austria Kärnteni liidumaa Sankt Veit an der Glani ringkonnas.

See asub Sankt Veit an der Glanist otse loodes, Kärnteni künklikus keskosas. Kraigist lõunas on Kraigi järv.

## Viited
Üheotsapilet

**"Üheotsapilet"** on Eesti draamasari, mis oli telekanali TV3 eetris aastatel 2015–2016. Sarja stsenarist on Eleonora Berg ning režissöörid Henri Nõmm, Toomas Kirss ja Indrek Simm.

Telesarjas juhatab Klaudia Tiitsmaa kehastatud Ingel äsja surnud inimesi teispoolsusele, aidates neil klaarida sassis suhteid mahajäänud lähedastega. Igas osas keerleb tegevus mõne Eesti näitleja kehastatud omanimelise surnud tegelase ümber.

“Üheotsapilet” oli 2016. aasta veebruaris TV3 eetris olnud saadete hulgas vaatajate arvult üheksandal kohal 77 000 vaatajaga. See oli ainus kuu, mil sari teleedetabelites kajastus.

## Osad
Sarjal on kokku 16 osa.

## Viited
Mattias Janmark

**Mattias Bertil Janmark-Nylén** (sündinud 8. detsembril 1992 Stockholmis) on Rootsi jäähokimängija, kes mängib keskründajana NHL-i klubis Edmonton Oilers.

Rootsi kõrgliigas debüteeris ta hooajal 2011–12 AIK-i meeskonnas. Hooajal 2014–15 mängis ta Rootsi kõrgliigas Frölunda võistkonnas.

2013. aastal valis Detroit Red Wings ta NHL-i ''draft''is 79. valikuna, kuid NHL-is debüteeris ta hooajal 2015–16 Dallas Starsi ridades. Hooaeg 2016–17 jäi tal põlvevigastuse tõttu täielikult vahele. Pärast seda mängis ta Starsis veel kolm hooaega. Tema kõige silmapaistvam hooaeg oli 2017–18, mil ta lõi 19 väravat ja andis 15 väravasöötu.

2020. aasta oktoobris sõlmis Janmark üheaastase lepingu Chicago Blackhawksiga. 2021. aasta aprillis kaubeldi ta Vegas Golden Knightsi. 28. mail 2021 tegi ta Stanley karika esimese ringi otsustavas seitsmendas mängus Minnesota Wildi vastu kübaratriki, aidates Golden Knightsi järgmisesse ringi.

2022. aasta juulis sõlmis ta üheaastase lepingu Edmonton Oilersiga.

2018. aastal tuli Janmark Rootsi jäähokikoondisega maailmameistriks.

## Viited

## Välislingid
* Mattias Janmark NHL.com lehel
* Mattias Janmark hockeydb.com lehel
Patrik Nemeth

**Patrik Geza Nemeth** (sündinud 8. veebruaril 1992 Stockholmis) on Rootsi jäähokimängija, kes mängib kaitsjana NHL-i klubis Arizona Coyotes.

Hooajal 2008–09 debüteeris ta Rootsi esiliigas AIK-i meeskonnas. Aastatel 2010–2012 mängis ta klubiga Rootsi kõrgliigas.

2010. aastal valis Dallas Stars ta NHL-i ''draft''is 41. valikuna. 2011. aasta aprillis sõlmis ta Starsiga kolmeaastase lepingu. Põhja-Ameerikasse suundus ta mängima järgmisel aastatel, mängides aastatel 2012–2014 peamiselt American Hockey League'is Dallas Starsi noorteklubis Texas Stars, kellega võitis 2014. aastal Calder Cup'i. NHL-is debüteeris Nemeth Dallas Starsi meeskonnas 1. aprillil 2014 mängus Washington Capitalsi vastu. Regulaarseks põhikoosseisu mängijaks Nemeth Dallas Starsis ei kujunedki, saades põhihooajal kirja maksimaalselt 40 mängu (hooajal 2016–17).

2017. aasta oktoobris liitus ta esimest korda Colorado Avalanche'iga. 2. novembril 2017 lõi ta mängus Carolina Hurricanesi vastu oma esimese värava NHL-is.

2019. aasta juulis sõlmis ta kaheaastase lepingu Detroit Red Wingsiga. 2021. aasta aprillis naasis ta Avalanche'i, kus mängis hooaja lõpuni. 2021. aasta juuli sõlmis ta kolmeaastase lepingu New York Rangersiga. 2022. aasta juulis kaubeldi Nemeth Rangersist Arizona Coyotesi.

2012. aastal tuli Nemeth Rootsi kuni 20-aastaste koondisega juunioride maailmameistriks. Turniiril andis ta kõikidest kaitsemängijatest enim väravasööte (kokku viis).

## Viited

## Välislingid

* Patrik Nemeth NHL.com lehel
* Patrik Nemeth hockeydb.com lehel
Disenchantment

**Disenchantment** on täiskasvanutele suunatud USA päritolu animeeritud situatsioonikomöödia imeulme žanris, mille Matt Groening lõi Netflixile. Sari on Groeningi esimene lavastus, mis ilmus ainult voogedastusteenuses; varem lõi ta Fox Broadcasting Company jaoks Simpsonid ja Futurama.

Dreamlandi keskaegses fantaasiariigis asuv sari järgib mässumeelse ja alkoholilembese printsessi, tema naiivse päkapikukaaslase Elfo ja tema hävitava "isikliku deemoni" Luci lugu. Oma hääled annavad tegeleskujudele Abbi Jacobson, Eric Andre, Nat Faxon, John DiMaggio, Tress MacNeille, Matt Berry, David Herman, Maurice LaMarche, Lucy Montgomery ja Billy West.

Esimesed kümme osa ilmusid 17. augustil 2018 ja järgmised kümme jagu 20. septembril 2019. Oktoobris 2018 tellis Netflix sarja veel 20 jagu. Neist kümme esimest avaldati 15. jaanuaril 2021 ja järgmised 9. veebruaril 2022.

## Tegelased
Bean on teismeline printsess Dreamlandist. Tema täielik nimi on printsess Tiabeanie Mariabeanie de la Rochambeau Grunkwitz. Ta naudib joomist ja on mässulise loomusega. Tegeleaskujule annab hääle Abbi Jacobson.

Luci on Beani isiklik deemon. Tegelaskujule annab hääle Eric André, kes annab hääle ka kuningas Zøgi rüütlite pealikule Pendergastile.

Elfoks on 18-aastane päkapikk Elfwoodist. Ta on optimistlik ja armastab komme. Talle annab hääle Nat Faxon.

Kuningas Zøg on Beani isa ja Grunkwitzi kuningakoja Dreamlandi valitseja. Talle annab hääle John DiMaggio.

Kuninganna Oona, kuningas Zøgi endina abikaasa ning Beani kasuema. Ta on humanoidna kahepaikne olend Dankmire'ist, kes abiellus perekonda kuningriikide vahelise liidu raames. Tegelaskujule annab hääle Tress MacNeille, kes annab hääle ka prints Derekile, kes on Oona ja Zøgi poeg ja Beani poolvend.

Bentwoodi kuningriigist pärit prints Merkimer, kes pidi abielluma Beaniga, kuid muudeti seaks. Talle annab hääle Matt Berry.

Dreamlandi kolme silmaga peaminister Odval, kellele annab hääle Maurice LaMarche.

Kuninganna Dagmar, kes on Beani ema ja kuningas Zøgi esimene naine, kes on ühtlasi kuri nõid ja türann. Talle annab hääle Sharon Horgan.
Ilmar Taluste

**Ilmar Taluste** (sündinud 8. jaanuaril 1939 Jõhvi vallas Virumaal) on Eesti endine maadleja, treener ja sporditegelane.

Ta on lõpetanud 1958. aastal Kohtla-Järve Põlevkivikeemia Tehnikumi ja 1968. aastal Tallinna Pedagoogilise Instituudi kehakultuuri erialal. 

Oli aastatel 1963–1965 Kohtla-Järve Põlevkivitöötlemise Kombinaadis lukksepp.

## Sportlasena
Sportima hakkas 1953. aastal Illuka 7-klassilises Koolis, maadlustreeninguid alustas 1955. aastal Kohtla-Järve Laste- ja Noorte Spordikoolis Eino Niineste juhendamisel. 

Tuli aastatel 1965, 1967–1968, 1970–1971 ja 1973 kuus korda vabamaadluses ning 1960. aastal sambomaadluses Eesti NSV meistriks. 

## Treeneri ja sporditegelasena
Oli aastatel 1965–1968 Kohtla-Järve Laste- ja Noorte Spordikooli instruktor, õppealajuhataja ja vabamaadluse treener ning 1968–1976 direktor, 1986–1996 Kohtla-Järve Raskejõustikukooli direktor ja 1996–2001 Kohtla-Järve Spordikooli direktor, hiljem ka Kohtla-Järve Spordikeskuse direktori asetäitja.

On olnud Spordihuvi Klubi juhataja. Oli aastatel 2008–2016 Kohtla-Järve Spordiselts Kalevi juhatuse esimees. Kuulus aastatel 2002–2004 Eesti Maadlusliidu ning 1998–2003, 2005–2012 ja 2014–2018 Ida-Virumaa Spordiliidu juhatusse. 

Oli 1981. aastal Avo Talpase mälestusvõistluse algataja ja korraldaja. 

## Tunnustus
*1967 NSV Liidu meistersportlane vabamaadluses 
*1976 Kalevi auliige
*2007 Eesti Kultuurkapitali Ida-Viru maakonna aastapreemia
*2009 Kohtla-Järve aukodanik
*2020 Eesti Kultuurkapitali kehakultuuri ja spordi sihtkapitali aastapreemia

## Välislingid
*
Smith & Wesson Model 3

**Smith & Wesson Model 3** on Ameerika Ühendriikide revolver, mida Smith & Wesson tootis alates 1860. aastate lõpust. 

Relvast oli mitu varianti, sealhulgas 
* n-ö Vene mudel, mida tarniti Venemaa Keisririiki (1871. aastal tellis Vebe keiserlik armee 41 000 revolvrit M3), ning 
*Schofieldi mudel, mis nimetati major George W. Schofieldi järgi, kes ehitas revolvri ümber ratsaväes kasutamiseks.   S&W võttis need muudatused oma ametlikku disaini 1875. aastal. Algselt olid Model 3-s kasutusel padrunid .44 S&W American või .44 Russian, hiljem hakati neid revolvreid tootma ka muude kaliibritega.

## Viited
Nicolò Barella

**Nicolò Barella** (sündinud 7. veebruaril 1997 Cagliaris) on Itaalia jalgpallur, kes mängib poolkaitsjana Itaalia kõrgliiga klubis Milano Internazionale ja Itaalia jalgpallikoondises.

Ta alustas klubikarjääri kodulinna klubis Cagliari Calcio, millega liitus 2006. aastal. Cagliari meeskonnas debüteeris ta Itaalia kõrgliigas 2015. aasta mais. Hooaja 2015–16 teises pooles mängis ta laenul Itaalia esiliiga klubis Como. Cagliari põhikoosseisu kuulus Barella  alates hooajast 2016–17. Esimese värava Itaalia kõrgliigas lõi ta 17. septembril 2017 mängus S.P.A.L.-i vastu. Samal hooajal lõi ta Itaalia kõrgliigas kokku kuus väravat.

2019. aasta juulis läks ta laenul Internazionalesse, kellega sõlmis 2020. aastal nelja-aastase lepingu. Hooajal 2020–21 tuli ta klubiga Itaalia meistriks.

Hooaegadel 2018–19 ja 2019–20 on Barella valitud Itaalia kõrgliiga hooaja sümboolsesse koosseisu. Hooajal 2020–21 valiti ta Itaalia kõrgliiga hooaja parimaks poolkaitsjaks.

2016. aastal saavutas Itaalia kuni 19-aastaste koondisega Euroopa omavanuste meistrivõistlustel teise koha ja võitis 2017. aasta juunioride maailmameistrivõistlustel Itaalia kuni 20-aastaste koondisega pronksmedali. Itaalia jalgpallikoondises tegi Barella debüüdi 10. oktoobril 2018 sõprusmängus Ukraina vastu. Koondisekarjääri esimese värava lõi ta 23. märtsil 2019 EM-i valikmängus Soome vastu. Ta kuulub Itaalia koondisse 2020. aasta Euroopa meistrivõistlustel.

## Saavutused
;Milano Inter
*Serie A: 2020–21
*UEFA Euroopa Liiga: Teine koht 2019–20
Taisi

**Taisi** on eesti naisenimi.

2021. aasta 1. jaanuari seisuga oli Eestis eesnimi Taisi 107 naisel. Taisi on Eestis populaarsuselt 737. naisenimi.

Taisi oli keskmiselt 39 aasta vanune (mediaanvanus oli 36). Kõige populaarsem oli eesnimi Taisi vanuserühmas 30–34, kus neid oli 10 000 elaniku kohta 1,72 ning Tartu maakonnas.

## Nime kandjaid
*Taisi Rosenberg

## Viited
Kenan Karaman

**Kenan Karaman** (sündinud 5. märtsil 1994 Stuttgardis) on Türgi jalgpallur, kes mängib ründajana Saksamaa kõrgliigaklubis Schalke 04 ja Türgi jalgpallikoondises.

Ta on sündinud Saksamaal ja on seal mänginud suurema osa klubikarjäärist. 2009. aastal liitus ta TSG 1899 Hoffenheimiga, mille põhimeeskonnas debüteeris ta Saksamaa kõrgliigas 2014. aasta märtsis. Aastatel 2014–2018 mängis ta Hannover 96-s. Esimese värava lõi ta Saksamaa kõrgliigas 23. septembril 2015 Hannover 96 meeskonnas mängides VfB Stuttgarti vastu. Aastatel 2018–2021 mängis Fortuna Düsseldorfis.

2021. aastal liitus ta Türgi kõrgliigaklubiga Beşiktaş. 2022. aasta septembris naasis ta Saksamaale ning sõlmis kolmeaastase lepingu Schalkega.

Türgi jalgpallikoondises tegi Karaman debüüdi 9. novembril 2017 sõprusmängus Rumeenia vastu. Koondisekarjääri esimese värava lõi ta 30. mail 2019 sõprusmängus Kreeka vastu. Ta kuulus Türgi koondisse 2021. aasta Euroopa meistrivõistlustel.

## Viited
Teaduste doktor

**Teaduste doktor**, ka **VAKi doktor** (vene- ja ukraina keeles доктор наук; bulgaaria keeles доктор на науките) on teaduste kandidaadist kõrgem teaduskraad mitmes riigis (näiteks Venemaa Föderatsioonis, Ukrainas ja Bulgaarias). Varem oli teadusdoktori kraad kasutusel Nõukogude Liidus (1934–1991) ja mitmes idablokki kuulunud Euroopa riigis.

Teaduste doktori kraad antakse kandidaadikraadi omavale teadlasele, kes kaitseb edukalt doktoriväitekirja. Teaduskraadi kinnitab Venemaal (varem Nõukogude Liidus) Kõrgem Atestatsioonikomisjon.

## Teaduste doktori kraadid
Doktorikraade nimetatakse vastavalt erialale. 

### Venemaa ja Ukraina
*ajaloodoktor
*arhitektuuridoktor
*bioloogiadoktor
*farmaatsiadoktor
*filoloogiadoktor
*filosoofiadoktor
*füüsika-matemaatikadoktor
*geoloogia-mineraloogiadoktor (Ukrainas geoloogiadoktor)
*geograafiadoktor
*keemiadoktor
*kehalise kasvatuse ja sporditeaduste doktor (ainult Ukrainas)
*kommunikatsiooniteaduste doktor (ainult Ukrainas)
*kulturoloogiadoktor
*kunstiteaduste doktor
*majandusdoktor
*meditsiinidoktor
*pedagoogikadoktor
*poliitikateaduste doktor
*psühholoogiadoktor
*põllumajandusteaduste doktor
*riigijuhtimisteaduste doktor (ainult Ukrainas)
*sotsioloogiadoktor
*sõjateaduste doktor
*tehnikadoktor
*teoloogiadoktor (Venemaal 2015. aastast)
*veterinaariadoktor
*õigusteaduste doktor

## Nõukogude Liit

Nõukogude Liidus võeti teaduskraadid kasutusele jaanuaris 1934. 

Doktoritöö nõuete hulgas figureerisid piisav maht (sageli 300–700 lk) ja tase, piisav hulk avaldatud teadusartikleid, vähemalt ühe teadusmonograafia olemasolu, õppevahendite loomine, ühiskondliku kasuliku töö head näitajad, aktiivne osalemine teaduse ja hariduse propagandas, avalikud loengud jms.

1940. aastatel eksisteeris Nõukogude Liidus sõjamereteadlastele eraldi teaduskraad – sõjamereteaduste doktor. Selle teaduskraadi sai näiteks 1946. aastal Ivan Issakov.

### Eesti NSV-s
1976. aastal anti Eesti TA Füüsika Instituudile õigus moodustada füüsika doktoritööde kaitsmise nõukogu. See loodigi ja töötas väga viljakalt kuni 1990. aastani. Selle nõukogu ees promoveerusid 28 teaduste doktorit tahkisefüüsika, teoreetilise füüsika ja optika alal.

## Vastavus lääneriikide teaduskraadidele
Lääneriikides teaduste doktori kraadile üldjuhul analoogi ei ole, sest filosoofiadoktori kraad (PhD) vastab ligikaudu teaduste kandidaadi kraadiga. Küll on aga see tasemelt võrreldav Saksamaal  habilitatsiooni sooritanutele antava *doctor habilitatus*e kraadiga.

## Vaata ka
*Teaduste kandidaat

## Viited
Õilme

**Õilme** on eesti naisenimi.

2021. aasta seisuga oli Õilme Eestis esinemissageduselt 488. naisenimi. 1. jaanuari 2021 seisuga oli Eestis eesnimi Õilme 227 naisel. Õilme oli keskmiselt 75 aasta vanune (mediaanvanus oli 75). Kõige populaarsem oli eesnimi Õilme üle 85-aastaste vanuserühmas, kus neid oli 10 000 elaniku kohta 15,71.

Nime Õilme nimepäev on 13. mai.

## Nime kandjaid
*Õilme Kaseorg
*Õilme Kukk
*Õilme Torv
*Õilme Võro
*...

## Viited

## Välislingid
*
Kõrgem Atestatsioonikomisjon

**Kõrgem Atestatsioonikomisjon** (vene keeles *Высшая аттестационная комиссия*; akronüüm **VAK**) on teadlaste ja õppejõudude riikliku atesteerimisega tegelev ning teaduskraade ja -kutseid kinnitav riigiorgan Venemaa Föderatsioonis ja mitmes endises liiduvabariigis (Armeenias, Aserbaidžaanis, Kõrgõzstanis, Moldovas ja Valgevenes). Varem eksisteeris VAK ka Nõukogude Liidus (1932–1991).
Şenol Güneş

**Şenol Güneş** (sündinud 1. juunil 1952 Trabzonis) on Türgi jalgpallitreener ja endine jalgpallur.

Jalgpallurina oli ta väravavaht. Ta mängis kahes klubis: aastatel 1970–1972 Sebat Gençlikis ja 1972–1987 Trabzonsporis. Trabzonsporiga tuli ta kuus korda Türgi meistriks. Türgi jalgpallikoondises mängis aastatel 1975–1987 kokku 31 kohtumises.

Treeneritööd alustas ta 1980. aastate lõpul. Ta on olnud mitme Türgi klubi peatreener, sh Trabzonspori (1993–1997, 2005 ja 2009–2013) ja Beşiktaşe (2015–2019). Beşiktaşiga tuli ta hooaegadel 2015–16 ja 2016–17 Türgi meistriks. Lisaks oli ta aastatel 2007–2009 Lõuna-Korea klubi FC Seouli peatreener.

Türgi jalgpallikoondise peatreener oli Güneş esimest korda aastatel 2000–2004. 2002. aasta maailmameistrivõistlustel saavutas ta Türgi koondisega kolmanda koha. 2002. aastal valiti Güneş UEFA aasta peatreeneriks. Poolfinaali jõudis ta Türgi koondisega ka 2003. aasta FIFA konföderatsioonide karikaturniiril. Uuesti sai Güneş Türgi koondise peatreeneriks 2019. aasta juunis.

Trabzonspori jalgpalliklubi kodustaadion on nimetatud tema järgi.
Webley revolver

**Webley revolver** (ka **Webley Top-Break Revolver** või **Webley Self-Extracting Revolver**) on Suurbritannia revolver. Selle paljud versioonid olid aastatel 1887–1970 Suurbritannia, Briti impeeriumi ja Rahvaste Ühenduse relvajõudude standardsed teenistusrevolvrid.

Webley on lahtimurtav revolver: relva lahtimurdmine käivitab väljuti, mille abil väljuvad padrunid trummelsalvest. Webley Mk I võeti kasutusse aastal 1887, Mark IV sai tuntuks aastatel 1899–1902 teises buuri sõjas. Tõenäoliselt tuntuim Webley revolvritest on Mk VI, mis võeti kasutusse aastal 1915, esimese maailmasõja ajal.

Revolver kasutab padrunit .455 Webley, mis teeb sellest ühe ajaloo võimsaima murtava revolvri. .455 kaliibriga Webley mudelid enam teenistuses ei ole, küll aga kasutatakse endiselt erinevates riikides Webley revolvreid padruniga .38 S&W.

## Kasutajad
*  Briti impeerium
*  Filipiinid
*  Hongkong
* 
* 
* 
* 
* 
* 
* 
* 
*  Rodeesia
* 
* 
* 
* 
* 

## Viited

## Välislingid
* The Weapons Collection: Pistols Revolver, REME Museum of Technology.
* Historical Overview of the Webley Mk 4 Revolver from ''American Rifleman''
* (1947) E.B. 962 – Identification List for Pistol, Revolver, Webley, .38-inch, Mark 4
* Webley revolver Model VI internal mechanism (technical drawing)
Bērziņi (Raiskumsi vald)

**Bērziņi** on küla (*ciems*) Lätis Cēsise piirkonnas Raiskumsi vallas. Küla jääb Riiast 86 km kaugusele.

Bērziņi rajati suvilapiirkonnana.  Aastani 2021 kuulus küla Pārgauja piirkonda.

Küla asub valla lääneosas. Sellest läänes asub Ungursi järv, järve kaldal asub puhkebaas.

Bērziņi jääb Gauja rahvusparki. Külas kasvav tamm ümbermõõduga 4,17 ja kõrgusega 20 m on looduskaitse all.

## Elanike arv


* 5 (2000)
* 17 (2011)
* 25 (2017)

* 33 (2021)
* 39 (2025)


## Viited
Gundegas

**Gundegas** on küla (*ciems*) Lätis Cēsise piirkonnas Raiskumsi vallas. Küla jääb Riiast 90 km kaugusele.

Küla asub valla lääneosas. Sellest läänes asub Ungursi järv, järve kaldal asub puhkebaas.

Gundegas jääb Gauja rahvusparki. Külas asuv Gailonase keskaegne kalmistu ehk Tammeküngas on muinsusmälestisena kohaliku kaitse all.

Gundegas rajati suvilapiirkonnana. Aastani 2021 kuulus küla Pārgauja piirkonda.

## Elanikkond


* 10 (2017)
* 12 (2021)
* 21 (2025)


## Viited
Miglači

**Miglači** on küla (*mazciems*) Lätis Cēsise piirkonnas Raiskumsi vallas. Aastani 2021 kuulus küla Pārgauja piirkonda.

Küla asub valla kirdeosas. Seal on Miglači bussipeatus.

Miglači jääb Gauja rahvusparki. Külas kasvavad pärn, tamm ja vaher on looduskaitse all.

Aastal 2007 oli külas 34 elanikku.

## Viited
Geoloogia-mineraloogiadoktor

**Geoloogia-mineraloogiadoktor** (vene keeles *доктор геолого-минералогических наук*; bulgaaria keeles *доктор по геоложки и минералогични науки*) on geoteaduste valdkonnas antav teaduskraad (teaduste doktor) mitmes riigis, sealhulgas Venemaa Föderatsioonis ja Bulgaarias. Varem oli kasutusel Nõukogude Liidus (1934–1991). Iseseisvunud Ukrainas kasutati kuni 1996. aastani; seejärel mugandati **geoloogiadoktoriks**.

## Geoloogilised distsipliinid
Geoloogia-mineraloogiadoktori (Ukrainas geoloogiadoktori) teaduskraad antakse kandidaadikraadi omavale ja geoloogilistes distsipliinides doktoriväitekirja edukalt kaitsnud teadlasele. 

### Geoloogilised distsipliinid Ukrainas
*üldine ja regionaalgeoloogia
*geokeemia
*geotektoonika
*geoinformaatika
*hüdrogeoloogia
*insenerigeoloogia
*petroloogia
*paleontoloogia ja stratigraafia
*ookeanide ja merede geoloogia (meregeoloogia)
*maavarade geoloogia
*majandusgeoloogia
*mineraloogia ja kristallograafia
*litoloogia
*geofüüsika

## Eesti geoloogid, kes on saanud geoloogia-mineraloogiadoktori kraadi

Nõukogude Liidus kaitsesid 11 eesti geoloogi edukalt geoloogiaalase doktoritöö ja said geoloogia-mineraloogiadoktori kraadi. Kõrgem Atestatsioonikomisjon väljastas neile vastava diplomi. Väitekirja kaitsmiskohaks oli kas Moskva või Leningrad.  

*1946 – Karl Orviku 
*1950 – Artur Luha 
*1966 – Ralf Männil
*1968 – Arvo Rõõmusoks
*1973 – Anto Raukas
*1978 – Dimitri Kaljo
*1979 – Heldur Nestor
*1985 – Ivar Murdmaa, Širšovi Okeanoloogia Instituudi meregeoloog
*1986 – Madis Rubel
*1989 – Enn-Aavo Pirrus
*1993 – Ülo Sõstra (sündinud 1940), Venemaa Teaduste Akadeemia Karjala Teaduskeskuse geoloogia instituudi geotektoonik
Pielekši

**Pielekši** on küla (*mazciems*) Lätis Cēsise piirkonnas Raiskumsi vallas.

Küla asub valla idaosas Koiva jõe kaldal. Varem käis seal üle Koiva parv; tänapäeval seal jõeületuskohta pole. Ka asus seal varem kõrts. Aastani 2021 kuulus küla Pārgauja piirkonda.

Pielekši jääb Gauja rahvusparki. Küla servas asuv Baķi keskaegne kalmistu on muinsusmälestisena regionaalse kaitse all.

Aastal 2007 oli külas 30 elanikku.

## Viited
Mežvidi (Raiskumsi vald)

**Mežvidi** on küla (*mazciems*) Lätis Cēsise piirkonnas Raiskumsi vallas. Aastani 2021 kuulus küla Pārgauja piirkonda.

Küla asub valla keskosas. Mežvidi jääb Gauja rahvusparki. Looduskaitse all on kaks külas kasvavat mändi. Külas on Mežniecība bussipeatus.

## Viited
Glödnitz

**Glödnitz** (sloveeni: *Glodnica*) on vald Austria Kärnteni liidumaa Sankt Veit an der Glani ringkonnas.

Vald asub piki Gurki lisajõe Glödnitzi jõe tiheda metsaga kaetud orgu Gurktali Alpide loodeosas. Flattnitzi kuru põhjas viib Muri orgu Steiermargi liidumaal; Glödnitz külgneb ka Kärnteni liidumaa Metnitzi, Weitensfeld im Gurktali, Deutsch-Griffeni ja Albecki vallaga.

## Ajalugu

Rooma tee üle Flattnitzi kuru oli olemas juba iidsetel aegadel, võib-olla ka *[[mansio]]* Glödnitzi piirkonnas. *Glodati* asulat on esmamainitud 898. aasta dokumendis. Püha Hemma von Gurki kingitud kabelit on mainitud 1043. aastal, see ehitati hiljem ümber tänapäevaseks Püha Margareta kihelkonnakirikuks. Keskajal omasid piirkonnas suuri mõisaid Gurki piiskopid, kes püstitasid ka abikiriku Flattnitzi kuru lähedale.

Glödnitzi vald loodi 1850. aastal. 1920. aastatest kujundab endist põllumajanduspiirkonda üha enam turism, eriti talvel.

## Viited
Kappel am Krappfeld

**Kappel am Krappfeld** (sloveeni: *Kapela na Grobniškem polju*) on linn Austria Kärnteni liidumaa Sankt Veit an der Glani ringkonnas. Seal on sündinud Maria Lassnig.

Kappel asub umbes 25 km Klagenfurtist kirdes.

## Viited
Micheldorf

**Micheldorf** (sloveeni: *Mihaelova vas*) on vald Austria Kärnteni liidumaa Sankt Veit an der Glani ringkonnas.

## Ajalugu

Asulat on esmamainitud 1074. aasta dokumendis. Valla osad on Micheldorf ja Lorenzenberg. Micheldorfis on ka Hirti küla, kus asub Hirti õlletehas.

## Sõpruslinnad

* Micheldorf in Oberösterreich, Austria, aastast 2002
* Villesse, Itaalia, aastast 2003

## Viited
Balti turniir 2020

**[[Balti turniir (jalgpall)|Balti turniir]] 2020** toimus 1. juunist kuni 10. juunini 2021. Turniiri võitis Eesti, teise koha sai Läti ja kolmanda koha Leedu. Algselt pidi turniir toimuma 2020. aasta suvel, aga koroonapandeemia tõttu lükati see aasta võrra edasi.

## Mängud

## Tulemuste tabel

Eesti väravate lööjad Henri Anier (1) ja Mattias Käit (2).
## Viited
Fabian von Plater

**Fabian von Plater gen. Broel** (suri 1656) oli baltisaksa päritolu Rootsi sõjaväelane, Liivimaa maanõunik ning mitmete mõisate omanik.

Platerite suguvõsast pärit Fabian von Plater sündis Johann von Plateri ja Barbara von Ungerni pojana.

19. septembril 1625 kinnitati talle isapoolsed pärusmõisad Laatre, Tõlliste, Uniküla ja Kiuma., omandas ka hiljem Tõdu mõisa.

1634. aastal oli kuningas Gustav II Adolfi matustel üks kirstukandjatest.

4. juulil 1643 välja antud kuningliku resolutsiooni järgi tuli Liivimaa kolmest kreisist määrata igaühest kaks maanõunikku - üks rootslane ja üks sakslane. Võnnu kreisist määrati Otto von Mengden, Tartu kreisist Fabian von Plater ning Pärnu kreisist Friedrich Wilhelm von Patkul.

Oli ka Rootsiaegse Tartu õuekohtu assessor Tartus.

## Perekond
Fabian von Plater abiellus Elisabeth von Taubega, kes oli Konrad von Taube tütar. Abielust sündisid:
*Fabian von Plater, Rootsi sõjaväelane (ooberst)
*Elisabeth von Plater, abiellus Kuigatsi mõisniku Johann Ernst von Dückeriga (maetud 1694)

## Viited
Zeki Çelik

**Mehmet Zeki Çelik** (sündinud 17. veebruaril 1997 Bursas) on Türgi jalgpallur, kes mängib paremkaitsjana Itaalia kõrgliigaklubis Roma ja Türgi jalgpallikoondises.

2009. aastal liitus ta kodulinna klubi Bursaspori noortesüsteemiga, kuid klubi põhimeeskonnas tal liigadebüüti teha ei õnnestunud. Hooajal 2015–2016 mängis ta Türgi tugevuselt neljanda liiga klubis Karacabey Belediyespor. Seejärel liitus ta Türgi tugevuselt kolmanda liiga klubiga İstanbulspor, kellega tõusis hooajaks 2017–18 Türgi esiliigasse.

2018. aasta juulis sõlmis ta viieaastase lepingu Prantsusmaa kõrgliigaklubiga Lille. Esimese värava lõi ta Prantsusmaa kõrgliigas 28. aprillil 2019 mängus Nîmes Olympique'i vastu. Hooajal 2020–21 tuli ta Lille'iga Prantsusmaa meistriks.

2022. aasta juulis sõlmis ta nelja-aastase lepingu Romaga. He has signed a four-year contract with the Giallorossi that runs until 30 June 2026.

Türgi jalgpallikoondises debüteeris Çelik 5. juunil 2018 sõprusmängus Venemaa vastu. Koondisekarjääri kaks esimest väravat lõi ta 2. juunil 2019 sõprusmängus Usbekistani vastu. Ta kuulus Türgi koondisse 2021. aasta Euroopa meistrivõistlustel.

## Saavutused
;Lille
*Ligue 1: 2020–21

## Viited
Ozan Tufan

**Ozan Tufan** (sündinud 23. märtsil 1995 Orhanelis) on Türgi jalgpallur, kes mängib poolkaitsja, paremkaitsja või paremäärena Inglismaa esiliigaklubis Hull City ja Türgi jalgpallikoondises.

Ta alustas klubikarjääri Bursasporis, mille noortesüsteemiga liitus ta 2005. aastal. Klubi põhimeeskonnas debüteeris ta Türgi kõrgliigas hooajal 2012–13.

2015. aasta augustis siirdus ta seitsme miljoni euro eest Türgi kõrgliigaklubisse Fenerbahçe. Hooajal 2018–19 mängis ta laenul Alanyasporis. 2021. aasta augustis läks ta laenule Watfordi, kuid ei suutnud kohaneda Inglismaa kõrgliiga tempoga, ja naasis 2022. aasta veebruaris Fenerbahçesse.

2022. aasta juulis sõlmis ta kolmeaastase lepingu Hull Cityga.

Türgi jalgpallikoondises debüteeris Tufan 25. mail 2014 mängus Iirimaa vastu. Koondisekarjääri esimese värava lõi ta 3. septembril 2014 sõprusmängus Taani vastu. 2016. aasta Euroopa meistrivõistluste viimases alagrupimängus 21. juunil lõi ta värava Tšehhi vastu.

## Viited
Andres Pranspill

**Andres Pranspill** (9. september 1887 Helme vald, Valgamaa – 6. veebruar 1968 Milford, Ameerika Ühendriigid) oli eesti ajakirjanik ja literaat. 

1902. aastal asus elama Peterburi. Hiljem rändas välja Ameerika Ühendriikidesse.

Aastail 1913–1916 tegi kaastööd ajalehele Uus Ilm. Hiljem oli ajakirja Meie Tee toimetuse liige. Kuni 1940. aastani saatis kaastööd mitmetele Eestis ilmunud lehtedele.

1928. aastal andis Tartus välja "Ameerika antoloogia", oli selle ameerika luulekogu tõlkija ning kirjutas ka järelsõna.

1956. aastal andis Ameerika Ühendriikides Milfordis välja "Estonian Anthology", oli samuti selle tõlkija. Raamat sisaldas lisaks luuletustele rahvalaule, vanasõnu, mõistatusi, muinasjutte ja väljavõtte Tartu rahu tekstist. 

Andres Pranspilli arhiiv on hoiul New Yorgi avaliku raamatukogu arhiivide ja käsikirjade osakonnas.

## Välislingid
*Kirje eesti biograafilises andmebaasis Isik
*Andres Pranspilli arhiivist New Yorgi avalikus raamatukogus
Kaan Ayhan

**Kaan Ayhan** (sündinud 10. novembril 1994 Gelsenkirchenis) on Saksamaal sündinud Türgi jalgpallur, kes mängib kaitsva poolkaitsjana Türgi kõrgliigaklubis Galatasaray ja Türgi jalgpallikoondises.

1999. aastal liitus ta Schalke noorteakadeemiaga. 2012. aasta jaanuaris sõlmis ta klubiga profilepingu. Klubi põhimeeskonnas debüteeris ta 2013. aasta oktoobris. Esimese värava Saksamaa kõrgliigas lõi ta 3. mail 2014 mängus SC Freiburgi vastu. Hooaja 2015–16 teises pooles oli ta laenul Eintracht Frankfurtis.

Aastatel 2016–2020 mängis Ayhan Düsseldorfi Fortunas. Hooajal 2017–18 võitis ta klubiga Saksamaa esiliigas, misjärel tõusti Bundesligasse.

2020. aasta liitus ta Itaalia kõrgliigaklubiga Sassuolo. 2023. aasta jaanuaris läks ta laenule Galatasaraysse, kellega sõlmis hooaja lõpus püsiva lepingu.  

Aastatel 2009–2012 mängis Ayhan Saksamaa noortekoondistes. Türgi jalgpallikoondises debüteeris ta 31. augustil 2016 sõprusmängus Venemaa vastu. Koondisekarjääri esimese värava lõi ta 25. märtsil 2019 EM-i valikmängus Moldova vastu. Ta kuulus Türgi koondisse 2021. aasta Euroopa meistrivõistlustel.

## Saavutused
;Fortuna Düsseldorf
*2. Bundesliga: 2017–18
;Galatasaray
*Süper Lig: 2022–23

## Viited
Mert Müldür

**Mert Müldür** (sündinud 3. aprillil 1999 Viinis) on Austrias sündinud Türgi jalgpallur, kes mängib kaitsjana Türgi kõrgliigaklubis Fenerbahçe ja Türgi jalgpallikoondises.

2006. aastal liitus ta Viini Rapidiga. Klubi põhimeeskonnas debüteeris ta Austria kõrgliigas 2018. aasta mais.

2019. aasta augustis liitus ta Itaalia kõrgliigaklubiga Sassuolo. Esimese värava Itaalia kõrgliigas lõi ta 1. juulil 2020 mängus ACF Fiorentina vastu.

2023. aasta augustis sõlmis ta nelja-aastase lepingu Türgi kõrgliigaklubiga Fenerbahçe.

Türgi jalgpallikoondises debüteeris Müldür 11. oktoobril 2018 sõprusmängus Bosnia ja Hertsegoviina vastu. Ta kuulus Türgi koondisse 2021. aasta Euroopa meistrivõistlustel.

## Viited

## Välislingid
Umut Meraş

**Cengiz Umut Meraş** (sündinud 20. detsembril 1995 İstanbulis) on Türgi jalgpallur, kes mängib vasakkaitsjana Türgi kõrgliiga klubis Beşiktaş ja Türgi jalgpallikoondises.

Aastatel 2014–2018 mängis ta Türgi esiliiga klubis Boluspor. Hooajal 2018–19 mängis ta Türgi kõrgliigas Bursaspori meeskonnas. 2019. aasta augustis sõlmis ta nelja-aastase lepingu Prantsusmaa esiliiga klubiga Le Havre.

2021. aasta augustis liitus ta Beşiktaşega.

Türgi jalgpallikoondises tegi Meraş debüüdi 30. mail 2019 sõprusmängus Kreeka vastu. Ta kuulus Türgi koondisse 2021. aasta Euroopa meistrivõistlustel.
Nikita Javein

**Nikita Igorevitš Javein** (vene keeles *Никита Игоревич Явейн*; sündinud 4. augustil 1954 Leningradis) on vene arhitekt.

Nikita Javein sündis tuntud arhitekti Igor Javeini perekonnas. Pärast Leningradi Ehitusinstituudi arhitektuuriteaduskonna lõpetamist (1977) töötas ta arhitektina projekteerimisinstituutides. Aastatel 1994–2003 oli ta Peterburi Ajaloo- ja Kultuurimälestiste Riikliku Kontrolli Komitee esimees. 

2020. aastail juhib Javein Peterburi erasektoris üht suurimat arhitektuuribürood Studija 44, kus töötab üle kahesaja projekteerija.

Javeini loomingus on kesksel kohal ajalooliste hoonete rekonstrueerimine ja restaureerimine.

## Tunnustus
*1998 – Venemaa Föderatsiooni riiklik preemia  arhitektuuri valdkonnas (Peterburis asuva ärikeskuse Atrium na Nevskom 25 projekteerimise eest)
*valitud Venemaa Ehituse ja Arhitektuuri Akadeemia tegevliikmeks
*Venemaa Föderatsiooni teeneline arhitekt

## Välislingid
*Peterburi arhitektuuribüroo Studia 44 tööruumi üldvaade. studio44.ru
Lebel M1886

**Lebel M1886** (prantsuse keeles **Fusil Modèle 1886 dit "Fusil Lebel"** või **Fusil Mle 1886 M93**) on käsilukustusega Prantsuse vintpüss. See võeti Prantsuse armees kasutusele aastal 1887. Relva tuubsalv mahutab kaheksa padrunit, lisaks on üks padrun transporteris ja üks rauas. Lebeli vintpüss oli esimene sõjaväes kasutusse võetud relv, mis kasutab suitsuvaba püssirohtu. Lebeli püssirohi, Poudre B, on nitrotselluloosi põhine ning selle leiutas 1884. aastal prantsuse keemik Paul Marie Eugène Vieille. Vintpüssi 8-millimeetrise täismantelkuuli (*Balle M* või *Balle Lebel*) konstrueeris kolonelleitnant Nicolas Lebel. Kaksteist aastat hiljem, aastal 1898, võeti kasutusse terava messingist otsaga kuul *Balle D*. Lebel oli esimeses maailmasõjas Prantsusmaa jalaväeüksuste standardrelv. Kokku tootsid kolm Prantsuse riiklikku relvatehast aastatel 1887–1916 3,45 miljonit Lebeli vintpüssi.

## Kasutajad
* 
* : esimeses maailmasõjas.
* 
*  Etioopia
*  Gruusia
*  Hidžazi Kuningriik
* : Yunnani kliki jõud.
*  Hispaania
* : mässulised.
*  Itaalia
*  Kreeka
* 
* : Compagnie des Carabiniers du Prince.
* : Volkssturmi üksused.
* 
*  Second Polish Republic
*  France
*  Kingdom of Romania
* 
*  Serbia
* 
* : Home Guard pärast Dunkirki lahingut.
* 
*  Tšehhoslovakkia
*  Venemaa Keisririik
* : Vietnami rahvuslik armee ja Viet Minh/Viet Cong.

## Vaata ka
*Chauchat
*Esimese maailmasõja jalaväerelvade loend
*Hotchkiss M1914

## Viited

## Välislingid
* 
*
Venemaa Föderatsiooni riiklik preemia

**Venemaa Föderatsiooni riiklik preemia** (vene keeles *государственная премия Российской Федерации*) on auhind, mida Venemaa Föderatsiooni president annab alates 1992. aastast panuse eest teaduse, tehnika, kirjanduse ja kunsti valdkonda.

Riiklikke preemiaid antakse laureaatidele üle igal aastal 12. juunil pidulikus õhkkonnas Moskva Kremlis.

## Vaata ka
*Stalini preemia
*NSV Liidu riiklik preemia

## Välislingid
Daibe

**Daibe** (vanasti ka **Daibes muiža**) on küla (*ciems*) Lätis Cēsise piirkonnas Stalbe vallas. Küla jääb Riiast 91 km kaugusele.

Küla asub valla põhjaosas. Seal on Daibe bussipeatus. 

Daibe on kujunenud endise Daibe mõisa (*Daiben*) keskuse juurde. Sellest läänes asuvad mitmed veekogud - Mauriņi tiik, Ozolkalni tiik ja Daibe kalatiik. Aastani 2021 kuulus küla Pārgauja piirkonda.

Looduskaitse all on kolm tamme, euroopa lehis kõrgusega 30 m, saar ja vaher. 

## Elanike arv


* 49 (2000)
* 43 (2011)
* 33 (2017)

* 31 (2021)
* 26 (2025)


## Viited
Leonardo Spinazzola

**Leonardo Spinazzola** (sündinud 25. märtsil 1993 Folignos) on Itaalia jalgpallur, kes mängib kaitsjana Itaalia kõrgliiga klubis AS Roma ja Itaalia jalgpallikoondises.

2007. aastal liitus ta Siena noortesüsteemiga, kust läks 2010. aastal edasi Juventusesse. Juventusest laenatuna mängis ta 2012–2018 muudeski Itaalia klubides: 2012–2013 Empolis, 2013 Lancianos, 2013–2014 Sienas, 2014–2015 Atalantas, 2015 Vicenzas, 2015–2016 Perugias ja 2016–2018 taas Atalantas. Juventus põhimeeskonnas debüteeris Spinazzola alles hooajal 2018–19, kui tuli klubiga ka Itaalia meistriks, kuigi sai sel hooajal Juventuse meeskonnas väljakule suhteliselt harva.

2019. aasta juulis siirdus ta 29,5 miljoni euro eest Romasse, kellega sõlmis nelja-aastase lepingu. Hooajal 2020–21 valiti Spinazzola UEFA Euroopa Liiga sümboolsesse koosseisu.

Itaalia jalgpallikoondises debüteeris Spinazzola 28. märtsil 2017 sõprusmängus Hollandi vastu. Ta kuulus Itaalia koondisse 2020. aasta Euroopa meistrivõistlustel.

## Saavutused
;Juventus
*Serie A: 2018–19
*Supercoppa Italiana: 2018
Klētnieki

**Klētnieki**  on küla (*mazciems*) Lätis Cēsise piirkonnas Stalbe vallas.

Küla asub valla idaosas. Seal on Vārnase bussipeatus.

Aastal 2007 oli külas 23 elanikku. Aastani 2021 kuulus küla Pārgauja piirkonda.

## Viited
Jurģi (Stalbe vald)

**Jurģi** (ka **Jurģīši** või **Kronīši**) on küla (*mazciems*) Lätis Cēsise piirkonnas Stalbe vallas. Aastani 2021 kuulus küla Pārgauja piirkonda.

Küla asub valla keskosas. Külas on Zeltiņi bussipeatus.

Seal asuv Cīruļi keskaegne kalmistu on muinsusmälestisena regionaalse kaitse all.

## Viited
Mölbling

**Mölbling** (sloveeni: *Molnek*) on vald Gurki jõe ääres Austria Kärnteni liidumaa Sankt Veit an der Glani ringkonnas.

Mölbling asub umbes 27 km Klagenfurtist kirdes.

Vallaosad on Dielach, Gunzenberg, Meiselding, Rabing ja Rastenfeld.

## Inimesi

1893. aastal ostis Austria keemik Carl Auer von Welsbach Rastenfeldi lossi oma eramuks, kus ta 1929. aastal suri.

## Viited
Sankt Georgen am Längsee

**Sankt Georgen am Längsee** (sloveeni: *Šentjurij ob Dolgem jezeru*) on vald Austria Kärnteni liidumaa Sankt Veit an der Glani ringkonnas.

Sankt Georgen asub Längsee ääres Zollfeldi oru põhjaosas. Idas voolab Gurki jõgi lõunasse Klagenfurti nõkku. Vallaosad on Goggerwenig, Gösseling, Launsdorf, Osterwitz ja Taggenbrunn, samuti kuulus Hochosterwitzi loss lõunas.

## Ajalugu

Asula tekkis endisest benediktiini nunnade Sankt Georgeni kloostrist, mille asutas umbes 1002.–1008. aastal kohalik krahvinna Wichburg, Baieri hertsogi Eberhardi lapselaps. Barokkstiilis ümberehitatuna likvideeriti see keiser Joseph II käsul 1783. aastal. Täna toimivad ruumid konverentsikeskusena.

## Sõpruslinn

* Zoppola, Itaalia

## Viited
Standschütze Hellriegel M1915

**Standschütze Hellriegel 1915** (saksa keeles **Maschinengewehr des Standschützen Hellriegel**, 'reservist Hellriegeli kuulipilduja') oli vesijahutusega Austria-Ungari püstolkuulipilduja. Seda toodeti väga piiratud koguses esimese maailmasõja ajal.

## Viited

## Välislingid
* The Standschutze Hellriegel Submachine Gun Is a Mystery warisboring.com article
* The Forgotten Standschütze Hellriegel M1915 (poola keeles)
* Hellriegel photograph at the webpages of ''Bildarchiv Austria''
* Historicalfirearms.info article
* Maschinengewehr des Standschützen Hellriegel: A WW1 Phantom - Forgotten Weapons youtube video